er fremur sjaldgæf stör sem er algengust á hálendi landsins , bæði norðan og sunnan jökla , og í snjóþungum strandfjöllum oftast í 400 - 800 m hæð . Hún vex oft meðfram snjódældajöðrum og votlendis-jöðrum , meðfram tjörnum eða uppþornuðum tjarnabotnum . Stráin og blöðin eru nokkuð jarðlæg , halla út til hliðanna , og öxin eru oft á mjög stuttum leggjum , miklu styttri en blöðin . Rauðstörin hefur hæst verið skráð í 930 - 950 m hæð í Vonarskarði og í Gæsavötnum og í 850 m í Nýjadal við Tungnafellsjökul . Hún er sjaldgæf á heimsvísu , utan Íslands á suðurhelmingi Grænlands og í fjöllum Skandinavíu svo og á örfáum stöðum í Kanada . Rauðstör er smávaxin , blaðmikil fjallastör . Hún ber þrjú til fimm fremur þéttstæð , legglaus eða stuttleggjuð öx , öll með kvenblómum ; karlblómin aðeins neðst í toppaxinu . Axhlífar eru fremur stuttar , dökkrauðbrúnar eða svartar , oft með grænni miðtaug . Hulstrin eru græn , stutttrýnd ; frænin eru tvö . Blöðin eru í toppum , lengri en stráin , 1 - 2 mm breið , oft kjöluð , þrístrend í oddinn . Rauðstör við Orravatnsrústir á Hofsafrétti árið 1984